ai4bharat/Pralekha huggingface dataset:
സാമ്പത്തിക കാര്യങ്ങള്ക്കായുള്ള കേന്ദ്ര മന്ത്രിസഭാ സമിതി
താങ്ങുവില പദ്ധതിക്കും വിലസ്ഥിരതാ ഫണ്ടിനും കീഴിൽ സംഭരിച്ച പയർവർഗങ്ങൾ ഉപയോഗിക്കുന്നതിനു മന്ത്രിസഭയുടെ അംഗീകാരം; പിഎസ്എസ് പ്രകാരം തുവര, ഉഴുന്ന്, ചുവന്നപരിപ്പ് എന്നിവയുമായി ബന്ധപ്പെട്ട് അളവു സംഭരണപരിധി നിലവിലുള്ള 25ൽ നിന്ന് 40% ആയി വർധിപ്പിക്കുന്നതിനും അംഗീകാരം
പദ്ധതിനടത്തിപ്പിനായി 1200 കോടി രൂപ ചെലവഴിക്കും
ഉൽപ്പാദകസംസ്ഥാനത്തിന്റെ വിതരണവിലയേക്കാൾ കിലോയ്ക്ക് 8 രൂപ കിഴിവിൽ 15 ലക്ഷം മെട്രിക് ടൺ പയർവർഗങ്ങൾ നൽകും
സംസ്ഥാനങ്ങൾക്ക്/കേന്ദ്രഭരണപ്രദേശങ്ങൾക്ക് ക്ഷേമ പദ്ധതികളിൽ/പരിപാടികളിൽ ഇവ ഉപയോഗിക്കാനാകും
താങ്ങുവില പദ്ധതിക്കും  വിലസ്ഥിരതാഫണ്ടിനും  കീഴിൽ സംഭരിക്കുന്ന പയർവർഗങ്ങൾ വിവിധ ക്ഷേമപദ്ധതികൾക്കായി സംസ്ഥാനങ്ങൾക്ക്/കേന്ദ്രഭരണപ്രദേശങ്ങൾക്ക് ഉപയോഗിക്കുന്നതിനു കേന്ദ്രമന്ത്രിസഭായോഗം അംഗീകാരം നൽകി. പ്രധാനമന്ത്രി നരേന്ദ്ര മോദിയുടെ അധ്യക്ഷതയിൽ ചേർന്ന സാമ്പത്തികകാര്യ മന്ത്രിസഭാസമിതിയാണ് ഇക്കാര്യത്തിന് അംഗീകാരം നൽകിയത്. പ്രത്യേക കിഴിവും ഇതിനായി അനുവദിക്കും. പിഎസ്എസ് പ്രകാരം തുവര, ഉഴുന്ന്, ചുവന്നപരിപ്പ് എന്നിവയുമായി ബന്ധപ്പെട്ട് അളവു സംഭരണപരിധി നിലവിലുള്ള 25ൽ നിന്ന് 40% ആയി വർധിപ്പിക്കുന്നതിനും മന്ത്രിസഭായോഗം അംഗീകാരം നൽകി.
ഈ അംഗീകൃത പദ്ധതിക്കുകീഴിൽ, ആദ്യമെത്തുന്നവർക്ക് ആദ്യം എന്നതിന്റെ അടിസ്ഥാനത്തിൽ, സംസ്ഥാനങ്ങൾക്ക്/കേന്ദ്രഭരണപ്രദേശങ്ങൾക്ക്, ഉൽപ്പാദകസംസ്ഥാനത്തിന്റെ വിതരണവിലയേക്കാൾ കിലോയ്ക്ക് 8 രൂപ കിഴിവിൽ 15 ലക്ഷം മെട്രിക് ടൺ പയർവർഗങ്ങൾ നൽകും. സംസ്ഥാനങ്ങൾക്ക്/കേന്ദ്രഭരണപ്രദേശങ്ങൾക്ക് വിവിധ ക്ഷേമപദ്ധതികളായ/പരിപാടികളായ ഉച്ചഭക്ഷണവിതരണം, പൊതുവിതരണ സംവിധാനം, സംയോജിത ശിശു വികസന പരിപാടികൾ  മുതലായവയിൽ ഈ പയർവർഗങ്ങൾ ഉപയോഗിക്കാം. ഇത് 12 മാസത്തേക്കോ, അല്ലെങ്കിൽ, 15 ലക്ഷം മെട്രിക് ടൺ പയർവർഗങ്ങൾ തീരുന്നതുവരെയോ ഒറ്റത്തവണയായി വിതരണം ചെയ്യും. ഈ പദ്ധതിയുടെ നടത്തിപ്പിനായി ഗവണ്മെന്റ് ചെലവഴിക്കുന്നത് 1200 കോടി രൂപയാണ്.
വരുന്ന റാബി കാലയളവിൽ, താങ്ങുവിലപദ്ധതിപ്രകാരം പുതുതായി സംഭരിക്കുന്ന വിളകൾ ഉൾക്കൊള്ളാൻ വേണ്ടയിടം ലഭ്യമാക്കുന്നതിനൊപ്പം പൊതുവിതരണ, ഉച്ചഭക്ഷണ പദ്ധതികൾ തുടങ്ങിയ വിവിധ ക്ഷേമപദ്ധതികളിൽ ഈ പയർവർഗങ്ങൾ ഉപയോഗിക്കാൻ സംസ്ഥാനങ്ങളെയും കേന്ദ്രഭരണപ്രദേശങ്ങളെയും ഈ തീരുമാനം പ്രാപ്തമാക്കും. കർഷകർക്കു പയർവർഗങ്ങൾക്ക് ആദായകരമായ വില ലഭിക്കുന്നതിനും, ഉയർന്ന നിക്ഷേപം നടത്തി കൂടുതൽ കർഷകരെ ഇത്തരം പയർവർഗങ്ങൾ കൃഷിചെയ്യാൻ പ്രോത്സാഹിപ്പിക്കുന്നതിനും അവരുടെ ഉൽപ്പന്നങ്ങൾക്ക് ആദായകരമായ വില ലഭ്യമാക്കുന്നതിനും ഇതു സഹായിക്കും. മാത്രമല്ല, നമ്മുടെ രാജ്യത്ത് ഇത്തരം പയർവർഗങ്ങളിൽ സ്വയംപര്യാപ്തത കൈവരിക്കാനും ഇതു സഹായിക്കും.
അടുത്തകാലത്ത്, വിശേഷിച്ചു കഴിഞ്ഞ മൂന്നുവർഷത്തിനിടെ, പയർവർഗങ്ങളുടെ എക്കാലത്തെയും ഉയർന്ന ഉൽപ്പാദനത്തിനാണു രാജ്യം സാക്ഷ്യംവഹിച്ചത്. 2019-20, 2020-21, 2021-22 വർഷങ്ങളിൽ താങ്ങുവിലപദ്ധതിപ്രകാരം ഇന്ത്യാ ഗവൺമെന്റ് പയർവർഗങ്ങളുടെ റെക്കോർഡ് സംഭരണം നടത്തി. അതിനാൽ പിഎസ്എസ്, പിഎസ്എഫ് പ്രകാരം 30.55 ലക്ഷം മെട്രിക് ടൺ പയർവർഗങ്ങൾ ഗവണ്മെന്റിന്റെ പക്കലുണ്ട്. വരുന്ന റാബി കാലയളവിലും പയർവർഗങ്ങളുടെ മികച്ച ഉൽപ്പാദനമാണു പ്രതീക്ഷിക്കുന്നത്. ഇത് 2022-23 കാലയളവിൽ പയർവർഗങ്ങളുടെ കുറഞ്ഞ താങ്ങുവില വർധിപ്പിക്കുന്നതിനും പദ്ധതിക്കുകീഴിലുള്ള അധിക സംഭരണത്തിനും കാരണമാകും.
-ND-
(
ശാസ്ത്ര സാങ്കേതിക മന്ത്രാലയം
ദേശീയതല കാലാവസ്ഥാ ദുർബലത വിലയിരുത്തൽ റിപ്പോർട്ട് ഉടൻ പുറത്തിറക്കും
ന്യൂഡൽഹി, ഏപ്രിൽ 16, 2021
ഇന്ത്യയിലെ സംസ്ഥാനങ്ങളുടെയും ജില്ലകളുടെയും കാലാവസ്ഥാ ദുർബലതയെക്കുറിച്ചുള്ള വിശദമായ ദേശീയതല വിലയിരുത്തൽ റിപ്പോർട്ട് 2021 ഏപ്രിൽ 17 ന് പുറത്തിറക്കും. നിലവിലെ കാലാവസ്ഥാ അപകടസാധ്യതകൾ, ദുര്ബലതക്ക് കാരണമാകുന്ന ഘടകങ്ങൾ എന്നിവയുമായി ബന്ധപ്പെട്ട് ഇന്ത്യയിലെ ഏറ്റവും ദുർബലമായ സംസ്ഥാനങ്ങളെയും ജില്ലകളെയും റിപ്പോർട്ട് കണ്ടെത്തിയിട്ടുണ്ട്.
സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും സജീവ പങ്കാളിത്തത്തോടെയാണ് വിലയിരുത്തലുകൾ നടത്തിയത്. ഈ പ്രക്രിയയിലൂടെ ദുർബല ജില്ലകളെ തിരിച്ചറിഞ്ഞിട്ടുണ്ട്. ഇത് ഉചിതമായ കാലാവസ്ഥാ നടപടികൾക്ക് തുടക്കം കുറിക്കാൻ നയനിർമ്മാതാക്കളെ സഹായിക്കും. മെച്ചപ്പെട്ടരീതിയിൽ രൂപകൽപ്പന ചെയ്ത കാലാവസ്ഥാ വ്യതിയാനങ്ങളോട് ഇണങ്ങി ചേർന്നുള്ള പദ്ധതികൾ വികസിപ്പിക്കുന്നതിലൂടെ കാലാവസ്ഥാ-ദുർബല സമൂഹങ്ങൾക്ക് ഇത് ഗുണം ചെയ്യും.
ശാസ്ത്ര സാങ്കേതിക വകുപ്പും, സ്വിസ് ഏജൻസി ഫോർ ഡവലപ്മെൻറ് ആന്റ് കോ-ഓപ്പറേഷന്റെയും സഹായത്തോടെ രാജ്യവ്യാപകമായി നടത്തിയ വിലയിരുത്തലിൽ 24 സംസ്ഥാനങ്ങളിൽ നിന്നും, 2 കേന്ദ്രഭരണ പ്രദേശങ്ങളിൽ നിന്നുമുള്ള 94 പ്രതിനിധികൾ പങ്കെടുത്തു.
RRTN/SKY
(Visitor Counter : 141
പ്രധാനമന്ത്രിയുടെ ഓഫീസ്
ഹനുമാൻ ജയന്തി ദിനത്തിൽ പ്രധാനമന്ത്രി ജനങ്ങൾക്ക് ആശംസകൾ നേർന്നു
പ്രധാനമന്ത്രി ശ്രീ നരേന്ദ്ര മോദി ഹനുമാൻ ജയന്തി ദിനത്തിൽ ജനങ്ങൾക്ക് ആശംസകൾ നേർന്നു.
ഒരു ട്വീറ്റിൽ പ്രധാനമന്ത്രി പറഞ്ഞു :
ശക്തിയുടെയും ധൈര്യത്തിന്റെയും സംയമനത്തിന്റെയും പ്രതീകമായ ഭഗവാൻ ഹനുമാന്റെ ജന്മവാർഷികത്തിൽ എല്ലാ ജനങ്ങൾക്കും ആശംസകൾ. പവനപുത്രന്റെ കൃപയാൽ, എല്ലാവരുടെയും ജീവിതം എപ്പോഴും ശക്തിയും ബുദ്ധിയും അറിവും നിറഞ്ഞതായിരിക്കട്ടെ.
ആരോഗ്യ, കുടുംബക്ഷേമ മന്ത്രാലയം
കോവിഡ് പ്രതിരോധത്തിനു പിന്തുണയേകാന് ഹിമാചല് പ്രദേശ്, പഞ്ചാബ്, ഉത്തര്പ്രദേശ് എന്നിവിടങ്ങളിലേക്ക് ഉന്നത തല സംഘത്തെ അയക്കാന് കേന്ദ്രം
ചികിത്സയിലുള്ളവരുടെ എണ്ണം ആകെ രോഗബാധിതരുടെ 4.85 ശതമാനമായി കുറഞ്ഞു
രോഗമുക്തി നിരക്ക് 93.69% ആയി വര്ധിച്ചു
കോവിഡ് പ്രതിരോധ പ്രവര്ത്തനങ്ങള്ക്കു പിന്തുണയേകുന്നതിനായി ഉന്നതതല സംഘത്തെ ഉത്തര്പ്രദേശ്, പഞ്ചാബ്, ഹിമാചല് പ്രദേശ് എന്നിവിടങ്ങളിലേക്ക് അയക്കാന് കേന്ദ്ര ഗവണ്മെന്റ് തീരുമാനിച്ചു. ചികിത്സയിലുള്ളവരുടെ എണ്ണത്തില് വര്ധനയോ, പുതിയ രോഗബാധിതരില് വര്ധനയോ ഉള്ള സംസ്ഥാനങ്ങളാണിവ.
കേന്ദ്രത്തില് നിന്നുള്ള മൂന്നംഗ സംഘങ്ങള് കോവിഡ് ബാധിതരുടെ എണ്ണം കൂടുതലുള്ള ജില്ലകള് സന്ദര്ശിക്കും. കണ്ടെയ്ന്മെന്റ്, നിരീക്ഷണം, പരിശോധന, നിയന്ത്രണ നടപടികള് എന്നിവ ശക്തിപ്പെടുത്താനും രോഗബാധിതര്ക്ക് ഫലപ്രദമായ ചികിത്സ ഉറപ്പാക്കാനുമുള്ള സംസ്ഥാനത്തിന്റെ ശ്രമങ്ങള്ക്ക് കേന്ദ്രസംഘം പിന്തുണ നല്കും. നേരത്തെ ഹരിയാന, രാജസ്ഥാന്, ഗുജറാത്ത്, മണിപ്പൂര്, ഛത്തീസ്ഗഢ് എന്നിവിടങ്ങളിലേക്ക് കേന്ദ്രം ഉന്നതതല സംഘങ്ങളെ അയച്ചിരുന്നു.
രാജ്യത്തിപ്പോള് ചികിത്സയിലുള്ളത്  ആകെ രോഗബാധിതരുടെ 4.85 ശതമാനമാണ്. രോഗമുക്തി നിരക്ക് ഇന്ന് 93.69 ശതമാനമായി ഉയര്ന്നു. കഴിഞ്ഞ 24 മണിക്കൂറിനിടെ 43,493 പേരാണ് രോഗമുക്തരായത്. ആകെ രോഗമുക്തര് 85,21,617 ആയി.
രോഗമുക്തരും ചികിത്സയിലുള്ളവരും തമ്മിലുള്ള അന്തരം വര്ധിച്ച് 80,80,655 ആയി.
26 സംസ്ഥാനങ്ങളില്/കേന്ദ്രഭരണപ്രദേശങ്ങളില് ചികിത്സയിലുള്ളവരുടെ എണ്ണം 20,000-ത്തില് താഴെയാണ്.
7 സംസ്ഥാനങ്ങളില്/കേന്ദ്രഭരണപ്രദേശങ്ങളില് 20,000-നും 50,000-നും ഇടയിലാണ് രോഗബാധിതര്. മഹാരാഷ്ട്രയിലും കേരളത്തിലും 50,000-ത്തിലേറെ രോഗബാധിതരുണ്ട്.
പുതുതായി രോഗമുക്തരായവരുടെ 77.68 ശതമാനവും പത്ത് സംസ്ഥാനങ്ങളിലാണ്/കേന്ദ്രഭരണപ്രദേശങ്ങളിലാണ്. ഡല്ഹിയില് 6,963 പേര് സുഖം പ്രാപിച്ചു. കേരളം, മഹാരാഷ്ട്ര എന്നിവിടങ്ങളില് യഥാക്രമം 6,719 ഉം 4,088 ഉം പേര് രോഗമുക്തരായി.
പുതിയ രോഗബാധിതരില് 76.81ശതമാനവും പത്ത് സംസ്ഥാനങ്ങളിലാണ്/കേന്ദ്രഭരണപ്രദേശങ്ങളിലാണ്. കഴിഞ്ഞ 24 മണിക്കൂറിനിടെ 45,209 പേര്ക്ക് കോവിഡ് 19 സ്ഥിരീകരിച്ചത്. ഡല്ഹിയില് 5,879 കേസുകള് റിപ്പോര്ട്ട് ചെയ്തു. കേരളത്തില് 5,772-ഉം മഹാരാഷ്ട്രയില് 5,760-ഉം പേര്ക്ക് രോഗം സ്ഥിരീകരിച്ചു.
15 സംസ്ഥാനങ്ങളിലും കേന്ദ്രഭരണപ്രദേശങ്ങളിലും ദശലക്ഷം പേരിലെ രോഗസ്ഥിരീകരണനിരക്ക് ദേശീയ ശരാശരിയേക്കാള് കുറവാണ്.
കഴിഞ്ഞ 24 മണിക്കൂറിനിടെ റിപ്പോര്ട്ട് ചെയ്യപ്പെട്ട 501 മരണങ്ങളില് 76.45% പത്ത് സംസ്ഥാനങ്ങളിലാണ്/കേന്ദ്രഭരണപ്രദേശങ്ങളിലാണ്. 22.16% ഡല്ഹിയിലാണ് . മഹാരാഷ്ട്രയില് 62 മരണവും പശ്ചിമ ബംഗാളില് 53 മരണവും റിപ്പോര്ട്ട് ചെയ്തു.
13 സംസ്ഥാനങ്ങളും കേന്ദ്രഭരണപ്രദേശങ്ങളും ദേശീയ ശരാശരിയേക്കാള്  ഉയര്ന്ന മരണനിരക്കാണ് റിപ്പോര്ട്ട് ചെയ്യുന്നത്.
അതേസമയം, 21 സംസ്ഥാനങ്ങളിലും കേന്ദ്രഭരണപ്രദേശങ്ങളിലും ദശലക്ഷത്തിലെ മരണം ദേശീയ ശരാശരിയേക്കാള് കുറവാണ് .
14 സംസ്ഥാനങ്ങളിലും കേന്ദ്രഭരണപ്രദേശങ്ങളിലും ദശലക്ഷത്തിലെ മരണം ദേശീയ ശരാശരിയേക്കാള്  കൂടുതലാണ്.
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
ന്യൂ ഡൽഹി: ജൂൺ 26, 2022
(രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 197.08 കോടി ഡോസ് വാക്സിൻ.
രാജ്യത്ത് നിലവിൽ ചികിത്സയിലുള്ളത് 92,576 പേർ; ചികിത്സയിലുള്ളത് ആകെ രോഗബാധിതരുടെ 0.21%
കഴിഞ്ഞ 24 മണിക്കൂറിനിടെ 10,917 പേർ സുഖം പ്രാപിച്ചതോടെ ആകെ രോഗമുക്തരുടെ എണ്ണം 4,27,72,398 ആയി; രോഗമുക്തി നിരക്ക് 98.58%
കഴിഞ്ഞ 24 മണിക്കൂറിൽ 11,739 പുതിയ കേസുകൾ
പ്രതിദിന രോഗസ്ഥിരീകരണ നിരക്ക് 2.59%; പ്രതിവാര രോഗസ്ഥിരീകരണ നിരക്ക് 3.25%
ആകെ നടത്തിയത് 86.07 കോടി പരിശോധനകൾ; കഴിഞ്ഞ 24 മണിക്കൂറിൽ നടത്തിയത് 4,53,940 പരിശോധനകൾ
RRTN
രാജ്യരക്ഷാ മന്ത്രാലയം
ഓക്സിജൻ കണ്ടെയ്നറുകൾ വ്യോമസേന ,ദുബായിലേക്ക് എത്തിക്കുന്നു.
ന്യൂഡൽഹി , മെയ് 18, 2021
വ്യോമസേനയുടെ ഹെവി ലിഫ്റ്റ് ട്രാൻസ്പോർട്ട് വിമാനങ്ങൾ 2021 ഏപ്രിൽ 22 മുതൽ ശൂന്യമായ ക്രയോജനിക് ഓക്സിജൻ ടാങ്കറുകൾ ഇന്ത്യയിലെ അവരുടെ ഫില്ലിംഗ് സ്റ്റേഷനുകളിലേക്ക് കയറ്റി അയച്ചുകൊണ്ടിരിക്കുകയാണ്. അവ നിറച്ച ശേഷം റോഡ് അല്ലെങ്കിൽ റെയിൽ വഴി ലക്ഷ്യസ്ഥാനങ്ങളിലേക്ക് കൊണ്ടുപോകുന്നതിനു വേണ്ടിയാണു ഇത് . ഇതേ പ്രവർത്തനം ഇപ്പോൾ അന്താരാഷ്ട്ര ലക്ഷ്യസ്ഥാനങ്ങളിലും നടന്നു വരുന്നു.
വ്യോമസേനയുടെ ഒരു ഐഎൽ -76 വിമാനം ജാംനഗറിൽ നിന്ന് ദുബായിലെ അൽ മക്തൂമിലേക്ക് 03 ശൂന്യമായ ക്രയോജനിക് കണ്ടയ്നറുകൾ വിമാനം വഴി കയറ്റി അയച്ചു . . ദുബായിൽ നിന്നും ലിക്വിഡ് മെഡിക്കൽ ഓക്സിജൻ നിറച്ച ശേഷം കപ്പൽ വഴി അവ ഇന്ത്യയിലേക്ക് തിരികെ കൊണ്ടുവരുന്ന പ്രവർത്തി ഇന്ത്യൻ ഓയിൽ കോർപ്പറേഷൻ ആണ് ഏകോപിപ്പിക്കുന്നത് . ശൂന്യമായ കണ്ടൈനറുകൾ വിമാന മാർഗം എത്തിക്കുന്നത് സമയനഷ്ടം കുറക്കുന്നു .
IE/SKY
(Visitor Counter : 160
ആരോഗ്യ, കുടുംബക്ഷേമ മന്ത്രാലയം
ഭാരത സർക്കാർ ഇതുവരെ 16.54 കോടിയിലധികം വാക്സിൻ ഡോസുകൾ സംസ്ഥാനങ്ങൾക്കും, കേന്ദ്രഭരണ പ്രദേശങ്ങൾക്കും സൗജന്യമായി നൽകി
ന്യൂ ഡൽഹി, മെയ് 2, 2021
ഇന്ന് രാവിലെ 8 മണി വരെയുള്ള കണക്കുകൾ പ്രകാരം ഭാരത സർക്കാർ ഇതുവരെ 16.54 കോടി വാക്സിൻ ഡോസുകൾ  സംസ്ഥാനങ്ങൾക്കും, കേന്ദ്രഭരണ പ്രദേശങ്ങൾക്കും സൗജന്യമായി നൽകിയിട്ടുണ്ട്. ഇതിൽ ഉപയോഗശൂന്യമായി പോയത് ഉൾപ്പെടെ മൊത്തം ഉപഭോഗം 15,76,32,631 ഡോസുകളാണ്.
78 ലക്ഷത്തിൽ അധികം കോവിഡ് വാക്സിൻ ഡോസുകൾ  ഇപ്പോഴും സംസ്ഥാനങ്ങളുടെയും, കേന്ദ്രഭരണ പ്രദേശങ്ങളുടെയും കൈവശം ജനങ്ങൾക്ക് നൽകാനായി ബാക്കിയുണ്ട്. 56 ലക്ഷത്തിലധികം  വാക്സിൻ ഡോസുകൾ അടുത്ത 3 ദിവസത്തിനുള്ളിൽ സംസ്ഥാനങ്ങൾക്കും, കേന്ദ്രഭരണ പ്രദേശങ്ങൾക്കുമായി ലഭിക്കും.
(Visitor Counter : 140
ആരോഗ്യ, കുടുംബക്ഷേമ മന്ത്രാലയം
കോവിഡ്-19 മൂലമുള്ള എല്ലാ മരണങ്ങളും കൃത്യമായി രേഖപ്പെടുത്തുന്നതിന് ലോകാരോഗ്യ സംഘടന ശുപാർശ ചെയ്ത ഐസിഡി-10  കോഡുകൾ അടിസ്ഥാനമാക്കിയുള്ള ICMR മാർഗ്ഗനിർദ്ദേശങ്ങൾ ഇന്ത്യ പിന്തുടരുന്നു
ന്യൂഡൽഹി, ജൂലൈ 27, 2021
ഇന്ത്യയിൽ കോവിഡ്-19 ന്റെ രണ്ട് തരംഗങ്ങളിലും കൂടി കുറഞ്ഞത് 2.7 മുതൽ 3.3 ദശലക്ഷം വരെ കോവിഡ്-19 മരണങ്ങൾ സംഭവിച്ചിട്ടുണ്ടെന്ന് ആരോപിച്ച് കൊണ്ട് MedRxiv-ൽ അടുത്തിടെ അപ്ലോഡ് ചെയ്ത, പിയർ റിവ്യൂ നടന്നിട്ടില്ലാത്ത പഠനത്തെ അടിസ്ഥാനമാക്കി, ചില മാധ്യമങ്ങളിൽ റിപ്പോർട്ടുകൾ വന്നിരുന്നു. മൂന്ന് വ്യത്യസ്ത ഡാറ്റാബേസുകൾ ആധാരമാക്കിയാണ് വർഷത്തിൽ കുറഞ്ഞത് 27% അധിക മരണനിരക്ക്ചൂണ്ടിക്കാട്ടപ്പെടുന്നത്. കോവിഡ് മരണനിരക്ക് ഔദ്യോഗികമായി റിപ്പോർട്ട് ചെയ്തതിനേക്കാൾ 7-8 മടങ്ങ് കൂടുതലായിരിക്കുമെന്ന് റിപ്പോർട്ട് 'നിഗമനത്തിലെത്തുകയും' ചെയ്യുന്നു. അടിസ്ഥാനരഹിതമായ അത്തരം റിപ്പോർട്ടുകൾ തീർത്തും തെറ്റാണ്.
കേന്ദ്ര സർക്കാരിന്റെ കോവിഡ് ഡാറ്റാ മാനേജുമെന്റ് സമീപനം സുതാര്യമാണെന്നതും കോവിഡ്-19 അനുബന്ധ മരണങ്ങളെല്ലാം രേഖപ്പെടുത്തുന്നതിനുള്ള ശക്തമായ സംവിധാനം നിലവിലുണ്ടെന്നതും സുവ്യക്തമാണ്. നിരന്തരമായി ഡാറ്റ അപ്ഡേറ്റ് ചെയ്യുന്നതിനുള്ള ഉത്തരവാദിത്തം സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കുമാണ് നൽകിയിരിക്കുന്നത്.
ഇതിനുപുറമെ, നിയമപ്രകാരമുള്ള കരുത്തുറ്റ സിവിൽ രജിസ്ട്രേഷൻ സിസ്റ്റം നിലനിൽക്കുന്നതിനാൽ രാജ്യത്തെ എല്ലാ ജനനങ്ങളും മരണങ്ങളും രജിസ്റ്റർ ചെയ്യപ്പെടുന്നു. CRS സുദീർഘമായ ഒരു പ്രക്രിയയാണ്. മരണങ്ങളൊന്നും രേഖപ്പെടുത്താതെ പോകുന്നില്ലെന്ന് ഇതിലൂടെ ഉറപ്പാക്കുന്നു. പ്രവർത്തനത്തിന്റെ വൈപുല്യം കാരണം, സാധാരണയായി തൊട്ടടുത്ത വർഷമാണ് കൃത്യമായ കണക്കുകൾ പ്രസിദ്ധീകരിക്കാറുള്ളത്.
ഔപചാരിക ആശയവിനിമയങ്ങൾ, വീഡിയോ കോൺഫറൻസുകൾ എന്നിവയിലൂടെയും കേന്ദ്ര സംഘങ്ങളെ വിന്യസിക്കുന്നതിലൂടെയും കേന്ദ്ര ആരോഗ്യ മന്ത്രാലയം നിരന്തരം പുറപ്പെടുവിക്കുന്ന മാർഗ്ഗനിർദ്ദേശങ്ങൾക്കനുസൃതമായി തന്നെ മരണങ്ങൾ രേഖപ്പെടുത്തി വരുന്നു. ആശുപത്രികളിൽ സമഗ്രമായ ഓഡിറ്റ് നടത്താനും ജില്ലാ, തീയതി തിരിച്ചുള്ള വിശദാംശങ്ങൾ പരിശോധിച്ച് രേഖപ്പെടുത്താത്ത ഏതെങ്കിലും കേസുകളോ മരണങ്ങളോ ഉണ്ടെങ്കിൽ റിപ്പോർട്ടുചെയ്യാനും സംസ്ഥാനങ്ങളോട് നിർദ്ദേശിച്ചിട്ടുണ്ട്.
മാത്രമല്ല, മരണങ്ങളുടെ എണ്ണത്തിൽ പൊരുത്തക്കേടും ആശയക്കുഴപ്പവും ഉണ്ടാകാതിരിക്കാൻ, മരണനിരക്ക് രേഖപെടുത്തുന്നതിനായി ലോകാരോഗ്യ സംഘടന ശുപാർശ ചെയ്ത ഐസിഡി-10 കോഡുകൾ പ്രകാരം എല്ലാ മരണങ്ങളും കൃത്യമായി രേഖപ്പെടുത്തുന്നതിനുള്ള മാർഗ്ഗനിർദ്ദേശങ്ങൾ 2020 മെയ് മാസത്തിന്റെ തുടക്കത്തിൽ തന്നെ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കുമായി ICMR പുറപ്പെടുവിച്ചു.
ഇന്ത്യയിലെ കരുത്തുറ്റതും നിയമപ്രകാരമുള്ളതുമായ മരണ രജിസ്ട്രേഷൻ സംവിധാനം കണക്കിലെടുക്കുമ്പോൾ, പകർച്ചവ്യാധി മാനേജ്മെന്റിന്റ് തത്വങ്ങൾ അനുസരിച്ച് ചില കേസുകൾ രേഖപ്പെടുത്തപ്പെട്ടിട്ടില്ലെങ്കിൽ പോലും മരണങ്ങൾ രേഖപ്പെടുത്തപ്പെടാതിരിക്കാൻ സാധ്യതയില്ല.
കോവിഡ് മഹാമാരി പോലുള്ള തീവ്രവും നീണ്ടുനിൽക്കുന്നതുമായ ഒരു പൊതുജനാരോഗ്യ പ്രതിസന്ധിയുടെ കാലഘട്ടത്തിൽ മരണനിരക്കിൽ ചില വ്യത്യാസങ്ങൾ എല്ലായ്പ്പോഴും കണ്ടേക്കാമെന്നത് അറിയപ്പെടുന്ന ഒരു വസ്തുതയാണ്. മഹാമാരിക്ക് ശേഷം വിശ്വസനീയമായ ഉറവിടങ്ങളിൽ നിന്ന് മരണത്തെക്കുറിച്ചുള്ള ഡാറ്റ ലഭ്യമാകുമ്പോൾ മാത്രമേ ഇതിനെക്കുറിച്ചുള്ള പൂർണ്ണമായ ഗവേഷണ പഠനങ്ങൾ നടത്താനാകൂ.
RRTN/SKY
ശാസ്ത്ര സാങ്കേതിക മന്ത്രാലയം
സി.എസ്.ഐ.ആറും കെ.വി.ഐ.സി യും ധാരണാപത്രത്തില് ഒപ്പിട്ടു
കേന്ദ്ര ശാസ്ത്ര വ്യവസായികഗവേഷണകൗണ്സിലും , ഖാദി ആന്റ് വില്ലേജ് ഇന്ഡസ്ട്രീസ് കമ്മീഷനുമായി ധാരണാപത്രത്തില് ഒപ്പുവച്ചു. തേന് ഉല്പാദനം പ്രോത്സാഹിപ്പിക്കുന്നതിനും സിഎസ്ഐആര് സാങ്കേതികവിദ്യകളും ഉല്പ്പന്നങ്ങളും വ്യാപകമാക്കുന്നതിനുമാണ് കരാര്.
തേന് പരിശോധന, സിഎസ്ഐആര് അരോമ മിഷനോടൊപ്പം ഹണിമിഷന്റെ പ്രമോഷന്, സി.എസ.്ഐ.ആര് ഫ്ളോറി കള്ച്ചര് മിഷന് തുടങ്ങി രണ്ട് സംഘടനകള്തമ്മിലുള്ള പ്രവര്ത്തനത്തിനും ധാരണാപത്രംസഹായിക്കും.
കെവിഐസിശൃംഖലകളിലൂടെസിഎസ്ഐആര് ലൈസന്സുള്ളവരുടെ പട്ടിക പ്രസിദ്ധീകരിക്കുന്നതിനും, പ്രധാനപ്പെട്ട ഖാദിഔട്ട് ലെറ്റുകള് വഴി സിഎസ്ഐആറിന്റെ സാങ്കേതികവിദ്യ പ്രദര്ശിപ്പിക്കുന്നതിനും അതുവഴി സിഎസ്ഐആര്ഉല്പന്നങ്ങള്ക്ക്വ്യാപകമായ ഉപഭോക്താക്കളെലഭിക്കുകയുംചെയ്യും.
(UM/NDMRD
രാജ്യരക്ഷാ മന്ത്രാലയം
ഐ എൻ എസ് സർവേക്ഷക് മൗറീഷ്യസ്സിൽ
ന്യൂഡൽഹി , ഏപ്രിൽ 7, 2021
ഹൈഡ്രോഗ്രാഫിക് സർവ്വേ കപ്പലായ ഐ എൻ എസ് സർവേക്ഷക് സംയുക്ത ഹൈഡ്രോഗ്രാഫിക് സർവ്വേകൾക്കായി മൗറീഷ്യസ്സിൽ എത്തി.
കപ്പൽ വിന്യസിച്ചിരിക്കുന്ന സമയത്ത് മൗറീഷ്യൻ ഉദ്യോഗസ്ഥർക്ക് അത്യാധുനിക ഉപകരണങ്ങളിലും പ്രവർത്തനങ്ങളിലും പരിശീലനവും നൽകും.
കപ്പൽ മൗറീഷ്യസിലെ പോർട്ട് ലൂയിസ് സന്ദർശിച്ച് ‘പോർട്ട് ലൂയിസിന് പുറത്തുള്ള ആഴക്കടൽ പ്രദേശത്തിന്റെ’ ഹൈഡ്രോഗ്രാഫിക് സർവേ ആരംഭിച്ചു
അത്യാധുനിക സർവ്വേ ഉപകരണങ്ങളുള്ള ഐ എൻ എസ് സർവേക്ഷക്കിൽ ചേതക് ഹെലികോപ്റ്ററും ഉൾപ്പെടുന്നു. സർവേക്കായി ചേതക് ഹെലികോപ്റ്ററും ഉപയോഗിക്കും
മൗറീഷ്യസ്, സെഷെൽസ്, ടാൻസാനിയ, കെനിയ എന്നിവടങ്ങളിൽ ഇതിന് മുമ്പും ഐ എൻ എസ് സർവേക്ഷക് സർവേകൾ നടത്തിയിട്ടുണ്ട്.
RRTN
(Visitor Counter : 133
വാര്ത്താവിതരണ പ്രക്ഷേപണ മന്ത്രാലയം
ഒരു സംസ്ഥാനത്തും ആകാശവാണി നിലയങ്ങൾ അടച്ചുപൂട്ടുന്നില്ലെന്ന് പ്രസാർഭാരതി വ്യക്തമാക്കി
(രാജ്യത്ത് ഒരു സംസ്ഥാനത്തും ആകാശവാണിയുടെ ഒരു നിലയവും അടച്ചുപൂട്ടുന്നില്ലെന്ന് പ്രസാർഭാരതി വ്യക്തമാക്കി. രാജ്യമെമ്പാടും പല ആകാശവാണി നിലയങ്ങളും അടച്ചുപൂട്ടുന്നു എന്ന തരത്തിൽ പ്രചരിക്കുന്ന വാർത്തകൾ അടിസ്ഥാനരഹിതമാണെന്നും തെറ്റാണെന്നും പ്രസാർഭാരതി അറിയിച്ചു. രാജ്യത്ത് ഒരിടത്തും ഒരു നിലയത്തിന്റെയും നിലവാരം കുറയ്ക്കുകയോ, മാറ്റുകയോ ചെയ്തിട്ടില്ല. എല്ലാ ആകാശവാണി നിലയങ്ങളും പ്രാദേശിക പരിപാടികൾ നിർമ്മിക്കുന്നത് തുടരുമെന്നും വ്യക്തമാക്കിയിട്ടുണ്ട്.
2021- 22 ൽ പ്രാവർത്തികമാക്കാൻ സജ്ജമാക്കിയിരിക്കുന്ന നിരവധി പ്രധാന പദ്ധതികളിലൂടെ ആകാശവാണി ശൃംഖലയെ ശക്തിപ്പെടുത്തുന്നതിനുള്ള പരിപാടികളുമായി പ്രസാർഭാരതി മുന്നോട്ടു പോവുകയാണെന്നും രാജ്യമെമ്പാടും പുതിയ നൂറിലധികം എഫ്എം റേഡിയോ ട്രാൻസ്മിറ്ററുകളിലൂടെ ശൃംഖല വിപുലപ്പെടുത്താൻ ഉദ്ദേശിക്കുന്നതായും വ്യക്തമാക്കിയിട്ടുണ്ട്.
രാജ്യത്ത് ഡിജിറ്റൽ റേഡിയോ സ്ഥാപിക്കുന്ന നയവുമായി പ്രസാർഭാരതി മുന്നോട്ടുപോവുകയാണ്. പരീക്ഷണാടിസ്ഥാനത്തിൽ, ഡിജിറ്റൽ ഡി ആർ എം സാങ്കേതികവിദ്യയിലൂടെ, തെരഞ്ഞെടുക്കപ്പെട്ട ആകാശവാണി ചാനലുകൾ ഇതിനോടകം ലഭ്യമാകുന്നുണ്ട്. ഡിജിറ്റൽ സാങ്കേതിക വഴി, ഒരൊറ്റ റേഡിയോ തരംഗത്തിൽ ലഭ്യമായ നിരവധി റേഡിയോ ചാനലുകളിൽ നിന്നും ഇഷ്ടമുള്ളവ തെരഞ്ഞെടുക്കാൻ ഈ നഗരങ്ങളിലെ ശ്രോതാക്കൾക്ക് കഴിയും. ഡിആർഎം ട്രാൻസ്മിറ്റർ വഴി ലഭിക്കുന്ന ആകാശവാണിയുടെ ഡിജിറ്റൽ റേഡിയോ സേവനങ്ങളിൽ, എ ഐ ആർ ന്യൂസ് 24x7, എ ഐ ആർ രാഗം 24x7, പ്രാദേശിക റേഡിയോ സേവനം, തൽസമയ കായിക മത്സരങ്ങൾ എന്നിവ ഉൾപ്പെടുന്നു.
വാര്ത്താവിതരണ പ്രക്ഷേപണ മന്ത്രാലയം
എസ്സിഒ ഫിലിം ഫെസ്റ്റിവലിന് ഇന്ന് മുംബൈയിൽ തുടക്കം
ചലച്ചിത്ര നിർമ്മാതാക്കൾക്ക് സഹകരിക്കാനും ലോകസിനിമയിലെ ഏറ്റവും മികച്ച അനുഭവങ്ങൾ ആസ്വദിക്കാനും ചലച്ചിത്ര മേള അവസരങ്ങൾ നൽകുന്നു: കേന്ദ്ര വാർത്താവിതരണ പ്രക്ഷേപണ മന്ത്രി ശ്രീ അനുരാഗ് ഠാക്കൂർ
മുംബൈ: 2023 ജനുവരി 27
ഷാങ്ഹായ് കോ-ഓപ്പറേഷൻ ഓർഗനൈസേഷൻ  ചലച്ചിത്രമേളയ്ക്ക് ഇന്ന് മുംബൈയിൽ തുടക്കമായി. താരനിബിഡമായ ഉദ്ഘാടന ചടങ്ങിൽ രാജ്യത്തിന്റെ വൈവിധ്യത്തെ ഉയർത്തിക്കാട്ടുന്ന വർണ്ണാഭമായ സാംസ്കാരിക പരിപാടിയും നടന്നു. ഇന്ത്യയിലെയും എസ്സിഒ രാജ്യങ്ങളിലെയും സിനിമാ രംഗത്തെ പ്രശസ്തരായ വ്യക്തിത്വങ്ങൾ പങ്കെടുത്ത ചടങ്ങിൽ, കേന്ദ്ര വാർത്താവിതരണ പ്രക്ഷേപണ മന്ത്രി ശ്രീ അനുരാഗ് ഠാക്കൂറും സാംസ്കാരിക സഹമന്ത്രി ശ്രീമതി മീനാക്ഷി ലേഖിയും ചേർന്ന് മേള ഉദ്ഘാടനം ചെയ്തു.
ലോക സിനിമയിലെ ഏറ്റവും മികച്ച അനുഭവങ്ങളെ ആസ്വദിക്കുന്നതിനും ബന്ധിപ്പിക്കുന്നതിനും ഉള്ള അതുല്യമായ അവസരങ്ങളും അവിശ്വസനീയമായ സാധ്യതകളും ചലച്ചിത്ര നിർമ്മാതാക്കൾക്ക് എസ്സിഒ ചലച്ചിത്രമേള സമ്മാനിക്കുന്നതായി സ്വാഗത പ്രസംഗം നടത്തിക്കൊണ്ട് ശ്രീ അനുരാഗ് സിംഗ് ഠാക്കൂർ പറഞ്ഞു. എസ്സിഒയിൽ ഇന്ത്യയുടെ അധ്യക്ഷതയെ അടയാളപ്പെടുത്തുന്നതിനാണ് ഫെസ്റ്റിവൽ സംഘടിപ്പിക്കുന്നതെന്നും എസ്സിഒ മേഖലയിൽ നിന്നുള്ള വൈവിധ്യമാർന്ന ചലച്ചിത്രങ്ങളും, ചലച്ചിത്ര നിർമ്മാണത്തിന്റെ വിവിധ ശൈലികളും പ്രദർശിപ്പിക്കുകയാണ് ലക്ഷ്യമെന്നും അദ്ദേഹം പറഞ്ഞു. സിനിമാ പങ്കാളിത്തം കെട്ടിപ്പടുക്കുക, യുവ ചലച്ചിത്ര പ്രതിഭകളെ പരിപോഷിപ്പിക്കുക, ഈ സവിശേഷ പ്രദേശത്തിന്റെ സംസ്കാരങ്ങൾ തമ്മിലുള്ള പാലമായി വർത്തിക്കുക എന്നിവ കൂടിയാണ് മേളയുടെ ലക്ഷ്യമെന്ന് കേന്ദ്രമന്ത്രി കൂട്ടിച്ചേർത്തു.
ചലച്ചിത്ര നിർമ്മാണ പ്രതിഭകളുടെ അഭിനിവേശവും കഴിവും കൊണ്ട് ഇന്ത്യ, ലോകത്തിന്റെ ഉള്ളടക്ക- പോസ്റ്റ് പ്രൊഡക്ഷൻ ഹബ് ആയി മാറാൻ ഒരുങ്ങുകയാണ്. കേവലം ഒരു നൂറ്റാണ്ടിനിടെ ഇന്ത്യൻ സിനിമ അതിന്റെ അതിരുകൾ ഭേദിച്ചു എന്നും അത് ഒരു കലയായി മാത്രമല്ല, ലോകമെമ്പാടുമുള്ള ആളുകളെയും സംസ്കാരങ്ങളെയും ബന്ധിപ്പിക്കുന്നതിനും സ്വാധീനിക്കുന്നതിനുമുള്ള ശക്തമായ മാധ്യമമായി മാറിയെന്നും അദ്ദേഹം അഭിപ്രായപ്പെട്ടു.
ലോകമെമ്പാടുമുള്ള ചലച്ചിത്ര വ്യവസായങ്ങൾക്ക് വേദിയാകുന്നതിന് ക്രിയാത്മക മനസ്സുകൾ, സാങ്കേതിക കഴിവുകൾ, വിദഗ്ധരായ മനുഷ്യവിഭവശേഷി, കുറഞ്ഞ ചെലവ്, ലോകോത്തര പോസ്റ്റ്-പ്രൊഡക്ഷൻ സൗകര്യങ്ങൾ എന്നിവയുള്ള ഏറ്റവും വലിയ സമൂഹമാണ് ഇന്ത്യയിലുള്ളതെന്ന് കേന്ദ്രമന്ത്രി പറഞ്ഞു.
ഓഡിയോ-വിഷ്വൽ കോ-പ്രൊഡക്ഷനുള്ള പ്രോത്സാഹന പദ്ധതിയും ഇന്ത്യയിൽ വിദേശ സിനിമകളുടെ ചിത്രീകരണത്തിനുള്ള പ്രോത്സാഹന പദ്ധതിയും പ്രയോജനപ്പെടുത്താൻ എസ്സിഒ അംഗരാജ്യങ്ങളോട് മന്ത്രി അഭ്യർത്ഥിച്ചു. ഇന്ത്യൻ സിനിമ മധ്യ ഏഷ്യൻ മേഖലയിലുടനീളം വളരെ പ്രചാരമുള്ളതാണെന്നും ജനങ്ങൾ തമ്മിലുള്ള ബന്ധത്തിൽ വലിയ പങ്ക് വഹിച്ചിട്ടുണ്ടെന്നും ശ്രീ അനുരാഗ് സിംഗ് ഠാക്കൂർ അഭിപ്രായപ്പെട്ടു.
ഉദ്ഘാടന ചടങ്ങിൽ മുഖ്യ അതിഥിയായെത്തിയ ശ്രീമതി ഹേമമാലിനിയെയും, എസ്സിഒ ഫിലിം ഫെസ്റ്റിവലിലെ ഏഴ് ജൂറി അംഗങ്ങളെയും, സന്നിഹിതരായ ചലച്ചിത്ര രംഗത്തെ വിശിഷ്ട വ്യക്തികളെയും, എസ്സിഒ രാജ്യങ്ങളിൽ നിന്നുള്ള ചലച്ചിത്ര പ്രവർത്തകരെയും ചടങ്ങിൽ ആദരിച്ചു.
'ഭാരത് ഹേ ഹം' എന്ന ആനിമേറ്റഡ് സീരീസിന്റെ ട്രെയിലറും കേന്ദ്ര വാർത്താ വിതരണ പ്രക്ഷേപണ മന്ത്രി ചടങ്ങിൽ പ്രകാശനം ചെയ്തു.
ഇന്ത്യയിലെ എസ്സിഒ ഫിലിം ഫെസ്റ്റിവലിന്റെ ആദ്യ പതിപ്പിൽ മത്സരവിഭാഗത്തിലും മത്സരേതര വിഭാഗത്തിലുമായി 14 രാജ്യങ്ങളിൽനിന്നുള്ള ഏകദേശം 58 സിനിമകൾ പ്രദർശിപ്പിക്കും.
ശ്രീ പ്രിയദർശൻ സംവിധാനം ചെയ്ത് ശ്രീമതി ഉർവ്വശി അഭിനയിച്ച തമിഴ് ചിത്രം "അപ്പത്ത" യുടെ പ്രദർശനത്തോടെയാണ് ഫെസ്റ്റിവൽ ആരംഭിക്കുന്നത്. ചിത്രത്തിന്റെ സ്ക്രീനിംഗ് വേളയിൽ ഇരുവരെയും ശ്രീ അനുരാഗ് സിംഗ് ഠാക്കൂർ ആദരിച്ചു.
പ്രധാനമന്ത്രിയുടെ ഓഫീസ്
ദേവ്ഘറിലെ സത്സംഗ് ആശ്രമത്തിലെ ആചാര്യദേവ് അശോക് രഞ്ജന് ചക്രബര്ത്തിയുടെ നിര്യാണത്തില് പ്രധാനമന്ത്രി അനുശോചനം രേഖപ്പെടുത്തി
ദേവ്ഘറിലെ സത്സംഗ് ആശ്രമത്തിലെ ആചാര്യദേവ് അശോക് രഞ്ജന് ചക്രബര്ത്തിയുടെ നിര്യാണത്തില് പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി.
ഒരു ട്വീറ്റില് പ്രധാനമന്ത്രി പറഞ്ഞു;
'ദേവ്ഘറിലെ സത്സംഗ് ആശ്രമത്തിലെ ആചാര്യദേവ് അശോക് രഞ്ജന് ചക്രബര്ത്തി സമൂഹത്തിനായുള്ള നിസ്വാര്ത്ഥ സേവനത്തിന്റെ പേരില് എന്നും ഓര്മ്മിക്കപ്പെടും. വിദ്യാഭ്യാസം, ആരോഗ്യം, സാമൂഹ്യനീതി, ശാക്തീകരണം എന്നിവയില് അദ്ദേഹം ആവേശഭരിതനായിരുന്നു. ഈ ദുഃഖപര്യവസായിയായ സമയത്ത് എന്റെ ചിന്തകള് അദ്ദേഹത്തിന്റെ എല്ലാ ഭക്തര്ക്കൊപ്പവുമാണ്. ഓം. ശാന്തി.'
ധനകാര്യ മന്ത്രാലയം
റീഫണ്ട് സുഗമമാക്കുന്നതിനുള്ള ഇ-മെയിലുകൾ ഉപദ്രവിക്കാനെന്നു ദുർവ്യാഖ്യാനം ചെയ്യരുത്: കേന്ദ്ര പ്രത്യക്ഷ നികുതി ബോർഡ് 
 അറിയിച്ചു. ഇത്തരത്തിലുള്ള നിരീക്ഷണങ്ങളും പ്രചാരണവും തീർത്തും അടിസ്ഥാനരഹിതവും വസ്തുതകളെ തെറ്റായി ചിത്രീകരിക്കുന്നതുമാണ്.
നികുതി റീഫണ്ട് ലഭിക്കാൻ അർഹതയുള്ളവരും നികുതി കുടിശ്ശികയുള്ളവരുമായ എല്ലാവരിൽ നിന്നും വ്യക്തത ആവശ്യപ്പെടുന്നതാണ് ഇ-മെയിൽ സന്ദേശം. അത് ഉപദ്രവിക്കാനാണെന്ന തരത്തിൽ തെറ്റിദ്ധരിപ്പിക്കരുതെന്ന് സിബിഡിടി അറിയിച്ചു. ഏകദേശം 1.72 ലക്ഷം നികുതിദായകർക്ക് ഇ-മെയിലുകൾ അയച്ചിട്ടുണ്ട്. അതിൽ എല്ലാ വിഭാഗത്തിൽപ്പെട്ട നികുതിദായകരും ഉൾപ്പെടുന്നു. വ്യക്തികൾ മുതൽ സംയുക്തസംരംഭ സ്ഥാപനങ്ങൾ, സ്റ്റാർട്ടപ്പുകൾ, വൻകിട–-ചെറുകിട കമ്പനികൾ തുടങ്ങി എല്ലാം ഉൾപ്പെടും. അതിനാൽ സ്റ്റാർട്ടപ്പുകളെ മാത്രം ഒറ്റപ്പെടുത്തുകയും ഉപദ്രവിക്കുകയും ചെയ്യുന്നു എന്ന പ്രചാരണം വസ്തുതകളെ മറച്ച് തെറ്റിദ്ധരിപ്പിക്കുന്നതാണ്.
ഇത്തരം മെയിലുകൾ പൊതുവായ ഒരു ആശയവിനിമയത്തിന്റെ ഭാഗം മാത്രമാണെന്ന് സിബിഡിടി വ്യക്തമാക്കി. കുടിശ്ശികയുള്ള തുക ഇതിനകം തന്നെ നികുതിദായകൻ അടച്ചിട്ടുണ്ടെങ്കിലോ നികുതിവിഭാഗം അധികൃതരുടെ കൈവശം അതുണ്ടെങ്കിലോ ഈ- മെയിലുകളിലൂടെ തന്നെ മറുപടി നൽകണം. അങ്ങനെയെങ്കിൽ റീഫണ്ട് വിതരണം ചെയ്യുമ്പോൾ ഈ തുക തടഞ്ഞുവയ്ക്കില്ല. റീഫണ്ടുകൾ ഉടൻ തന്നെ വിതരണം ചെയ്യാനാവും.
ഇത്തരം മെയിൽ വഴിയുള്ള ആശയവിനിമയങ്ങൾ കുടിശ്ശികയുള്ള നികുതിദായകന്റെ റീഫണ്ട് ക്രമീകരണത്തിനായി പ്രതികരണം തേടിക്കൊണ്ടുള്ള ഒരു അഭ്യർത്ഥന മാത്രമാണ്. ഇതിനെ തുക തിരിച്ചു പിടിക്കാനുള്ള അറിയിപ്പായോ ആദായനികുതി വകുപ്പ് നികുതി ദായകനെ സമ്മർദ്ദത്തിലാഴ്ത്താൻ ശ്രമിക്കുന്നതായും പ്രചരിപ്പിക്കരുതെന്ന് സിബിഡിടി അറിയിച്ചു. റീഫണ്ട് വിതരണം ചെയ്യുന്നതിന് മുമ്പായി കുടിശ്ശിക ക്രമീകരിച്ചുകൊണ്ട് പൊതുപണം സംരക്ഷിക്കാൻ പ്രത്യക്ഷനികുതി വകുപ്പിന് ബാധ്യതയുണ്ട്.
കോവിഡ് 19 പകർച്ചവ്യാധിയിൽ നികുതിദായകരെ സഹായിക്കുന്നതിനായി സിബിഡിടി ഇതുവരെ 14 ലക്ഷത്തോളം റീഫണ്ടുകളിലായി 9,000 കോടി രൂപ നൽകി. നികുതിദായകരിൽ നിന്നുള്ള ഈമെയിൽ പ്രതികരണം ലഭിക്കാത്തതിനാൽ നിരവധി റീഫണ്ടുകൾ തീർപ്പുകൽപ്പിച്ചിട്ടില്ല. വിവരങ്ങൾ അപ്ഡേറ്റുചെയ്തു പ്രതികരണം നൽകിയാൽ എത്രയും വേഗം റീഫണ്ടുകൾ വിതരണം ചെയ്യുന്നതാണ്.
പ്രധാനമന്ത്രിയുടെ ഓഫീസ്
തമിഴ്നാട് വികസന പ്രവർത്തനങ്ങൾ, തമിഴ് ഭാഷ, മേക്ക് ഇൻ ഇന്ത്യ ചേതന എന്നിവയെക്കുറിച്ചുള്ള പൗരന്മാരുടെ അഭിപ്രായങ്ങളോട് പ്രധാനമന്ത്രി പ്രതികരിച്ചു
പ്രധാനമന്ത്രി ശ്രീ നരേന്ദ്ര മോദി, തമിഴ്നാട് വികസന പ്രവർത്തനങ്ങൾ, തമിഴ് ഭാഷ, മേക്ക് ഇൻ ഇന്ത്യ സ്പിരിറ്റ് തുടങ്ങി പൗരന്മാരുടെ വിഷയങ്ങളിൽ പ്രതികരിച്ചു.
തമിഴ്നാട്ടിലെ വികസന പ്രവർത്തനങ്ങളെക്കുറിച്ച്::
This new terminal will significantly contribute to Chennai’s and Tamil Nadu’s growth. https://t.co/OnOvCCV8G7
— Narendra Modi  April 9, 2023
“അറിയുന്നത് നന്നായി.
ഇന്നലെ ആരംഭിച്ച പ്രവർത്തനങ്ങൾ തമിഴ്നാടിന്റെ വളർച്ചയിൽ വളരെ നല്ല സ്വാധീനം ചെലുത്തും.
This new terminal will significantly contribute to Chennai’s and Tamil Nadu’s growth. https://t.co/OnOvCCV8G7
— Narendra Modi  April 9, 2023
മേക്ക് ഇൻ ഇന്ത്യ ചേതന നെക്കുറിച്ച്:
“ഞാനടക്കം ഇന്ത്യയിലെ മുള്ള ആളുകൾ ആ വികാരം പങ്കിടുന്നു. മേക്ക് ഇൻ ഇന്ത്യ സിംഹം എന്നത് ഇന്ത്യയിലെ ജനങ്ങളുടെ ശക്തിയും കഴിവുമാണ്.
People across the length and breadth of India, including me, share that sentiment. The @makeinindia lion is all about the strength and skills of the people of India. https://t.co/rhmDD3f5yf
— Narendra Modi  April 9, 2023
ഈ പുതിയ ടെർമിനൽ ചെന്നൈയുടെയും തമിഴ്നാടിന്റെയും വളർച്ചയ്ക്ക് കാര്യമായ സംഭാവന നൽകും.
തമിഴ് ഭാഷയെ കുറിച്ച് ::
As I said in my speech yesterday- I love the Tamil language, Tamil culture and the vibe of Chennai. https://t.co/wAhz8pRcKP
— Narendra Modi  April 9, 2023
"ഇന്നലെ എന്റെ പ്രസംഗത്തിൽ പറഞ്ഞത് പോലെ- എനിക്ക് തമിഴ് ഭാഷയും തമിഴ് സംസ്ക്കാരവും ചെന്നൈയുടെ മനഃസ്ഥിതിയും ഇഷ്ടമാണ്."
ND
(
ധനകാര്യ മന്ത്രാലയം
പെന്ഷന് ഫണ്ട് റെഗുലേറ്ററി ആന്റ് ഡെവലപ്മെന്റ് അതോറിറ്റിക്ക് കീഴിൽ കൈകാര്യം ചെയ്യാന് കഴിയുന്ന ആസ്തികള് 6 ട്രില്യണ് രൂപ കടന്നു
പെന്ഷന് ആസ്തി 6 ട്രില്യണ് രൂപയായത് എന്.പി.എസ്, എ.പി.വൈ വരിക്കാരുടെ സംഭാവനയിലൂടെ
എന്.പി. എസിന് കീഴില് 2021 മേയ് 21 വരെ 8,791 കോര്പ്പറേറ്റ് അംഗത്വമുള്പ്പെടെ 11.53 ലക്ഷം വരിക്കാരായി
അടല് പെന്ഷന് യോജനയില് 2.82 കോടി അംഗങ്ങള് വരിക്കാരായി ചേര്ന്നു
ദേശീയ പെന്ഷന് സമ്പ്രദായം , അടല് പെന്ഷന് യോജന  എന്നിവയ്ക്ക് കീഴിലുള്ള കൈകാര്യം ചെയ്യാനാകുന്ന ആസ്തി  13 വര്ഷം കഴിഞ്ഞപ്പോള് ആറ് ട്രില്യണ് രൂപയെന്ന നാഴികക്കല്ല് പിന്നിട്ടതായി പെന്ഷന് ഫണ്ട് റെഗുലേറ്ററി ആന്ഡ് ഡെവലപ്മെന്റ് അതോറിറ്റി  ഇന്ന് പ്രഖ്യാപിച്ചു. വെറും 7 മാസത്തിനുള്ളിലാണ് അവസാന ഒരു ട്രില്യണ് രൂപയുടെ എ.യു.എം വളര്ച്ച കൈവരിക്കാനായത്.
പി.എഫ്.ആര്.ഡി.എയ്ക്ക് ശ്രദ്ധേയമായ വളര്ച്ചയുണ്ടായ എന്.പിഎസ് വരിക്കാരില് വര്ഷങ്ങളായി 74.10 ലക്ഷം സര്ക്കാര് ജീവനക്കാരും സര്ക്കാരിതര മേഖലയില് നിന്ന് 28.37 ലക്ഷം വ്യക്തികളുമാണ് അംഗങ്ങളായത്. പി.എഫ്.ആര്.ഡി.എയുടെ മൊത്തം വരിക്കാരുടെ എണ്ണം 4.28 കോടിയായി ഉയര്ന്നു.
''2020 ഒക്ടോബറില് 5 ട്രില്യണ് ആയിരുന്ന കൈകാര്യം ചെയ്യാവുന്ന ആസ്തി ഏഴുവര്ഷത്തിന് താഴേ 6 ട്രില്യണ് എന്ന നാഴികക്കല്ലിലെത്തിയതില് ഞങ്ങള്ക്ക് അതിയായ സന്തോഷമുണ്ട്. എന്.പി.എസിലും, പി.എഫ്.ആര്.ഡി.എ യിലും വരിക്കാര്ക്കുള്ള വിശ്വാസമാണ് ഈ നേട്ടം കാണിക്കുന്നത്. സാമ്പത്തിക ക്ഷേമം സംരക്ഷിക്കുന്നതിലും വിരമിക്കല് ആസൂത്രണത്തിലും ഈ മഹാമാരി കാലത്ത് വര്ദ്ധിച്ചുവരുന്ന തിരിച്ചറിവിന് അനുസൃതമായി വ്യക്തികള് മുന്ഗണന നല്കുന്നുമുണ്ട്''. പെന്ഷന് ഫണ്ട് റെഗുലേറ്ററി ആന്റ് ഡെവലപ്മെന്റ് അതോറിറ്റി  ചെയര്മാന് ശ്രീ സുപ്രതിം ബന്ദോപാധ്യായ പറഞ്ഞു.
2021 മേയ് 21 ലെ കണക്കനുസരിച്ച് എന്.പി.എസ്, അടല് പെന്ഷന് യോജന എന്നിവയ്ക്ക് കീഴിലുള്ള മൊത്തം വരിക്കാരുടെ എണ്ണം 4.28 കോടി കടക്കുകയും കൈകാര്യം ചെയ്യാനാകുന്ന ആസ്തികള്  603,667.02 കോടി രൂപയാകുകയും ചെയ്തു.
ഈ നിയമം ബാധകമാകുന്ന പി.എഫ്.ആര്.ഡി.എയെക്കുറിച്ച് :
ദേശീയ പെന്ഷന് സമ്പ്രദായത്തിനെയും  നിയമം ബാധകമാകുന്ന മറ്റ് പെന്ഷന് പദ്ധതികളേയും പ്രോത്സാഹിപ്പിക്കുന്നതിനും നിയന്ത്രിക്കുന്നതിനുംചിട്ടയായ വളര്ച്ച ഉറപ്പാക്കുന്നതിനുമായി പാര്ലമെന്റ് നടത്തിയ ഒരു നിയമനിര്മ്മാണത്തിന്റെ അടിസ്ഥാനത്തില് രൂപീകൃതമായ ഒരു നിയമപരമായ അധികാരസ്ഥാനമാണ് പെന്ഷന് ഫണ്ട് റെഗുലേറ്ററി ആന്ഡ് ഡെവലപ്മെന്റ് അതോറിറ്റി . 2004 ജനുവരി ഒന്നുമുതല് നിയമിതരാകുന്ന കേന്ദ്ര ഗവണ്മെന്റ് ജീവനക്കാര്ക്ക് മാത്രമാണ് ആദ്യമായി എന്.പി.എസ് വിജ്ഞാപനം ചെയ്തിരുന്നത്, പിന്നീട് മിക്കവാറും എല്ലാ സംസ്ഥാനങ്ങളും അതിന്റെ ജീവനക്കാര്ക്കായി ഇത് അംഗീകരിച്ചു. എല്ലാ ഇന്ത്യന് പൗരന്മാര്ക്കും  സ്വമേധയായും കോര്പ്പറേറ്റുകള്ക്ക് അവരുടെ ജീവനക്കാര്ക്ക് വേണ്ടിയും എന്.പി.എസ് വ്യാപിപ്പിച്ചിട്ടുണ്ട്.
(Visitor Counter : 363